CELEX: 32010R1067
Language: sk
Date: 2010-11-19 00:00:00
Title: Nariadenie Komisie (EÚ) č. 1067/2010 z  19. novembra 2010 o zatriedení určitého tovaru do kombinovanej nomenklatúry

20.11.2010   
            
            
               SK
            
            
               Úradný vestník Európskej únie
            
            
               L 304/11
            
         NARIADENIE KOMISIE (EÚ) č. 1067/2010
   z 19. novembra 2010
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. novembra 2010
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok (tzv. „sprchová hlavica“) z plastu potiahnutý niklom, používaný na distribúciu vody prostredníctvom dýzy.
                              Je vybavený jednosmerným ventilom, ktorý zabraňuje spätnému toku vody. Ventil však nereguluje prúd vody.
                              Prúd vody z dýzy je regulovaný prostredníctvom kohútika, ku ktorému má byť výrobok pripojený prostredníctvom pružnej hadice.
                           
                        
               
                  3924 90 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3924 a 3924 90 00.
                  Zatriedenie do položky 8481 ako ventil alebo podobné zariadenie je vylúčené, pretože výrobok je viac ako len ventil obsahujúci dodatočné prvky, je to kompletná sprchová hlavica (pozri aj vysvetlivky harmonizovaného systému k položke 8481).
                  Zatriedenie do položky 8424 ako mechanický prístroj na striekanie, rozstrekovanie alebo rozprašovanie tekutiny je vylúčené, pretože výrobok neobsahuje žiadny mechanizmus na striekanie, rozstrekovanie alebo rozprašovanie tekutiny. Prúd vody z dýzy sa reguluje len prostredníctvom kohútika, ku ktorému má byť výrobok pripojený.
                  Výrobok sa preto zatriedi podľa materiálu, z ktorého je vyrobený, do kapitoly 39.
                  Zatriedenie do položky 3922 ako sanitárneho výrobku z plastu je vylúčené, pretože táto položka zahŕňa kúpacie vane, sprchy, výlevky, umývadlá, bidety, záchodové misy, sedadlá a kryty, splachovacie nádrže a podobné sanitárne výrobky z plastov, určené na pevné namontovanie na určité miesto (pozri aj vysvetlivky harmonizovaného systému k položke 3922).
                  Výrobok sa preto zatriedi do položky 3924 ako hygienická alebo toaletná potreba z plastu.
               
            
                  
                              2.
                           
                           
                              Výrobok (tzv. „sprchová hlavica“ ) z plastu potiahnutý niklom na distribúciu vody prostredníctvom dýzy.
                              Je vybavený spínačom prepojeným s ventilom, ktorý zabraňuje spätnému toku vody a zároveň mení typ vodnej dýzy („dážď“ alebo „masáž“). Ventil však nereguluje prúd vody.
                              Prúd vody z dýzy je regulovaný prostredníctvom kohútika, ku ktorému má byť výrobok pripojený prostredníctvom pružnej hadice.
                           
                        
               
                  8424 89 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8424 a 8424 89 00.
                  Zatriedenie do položky 8481 ako ventil alebo podobné zariadenie je vylúčené, pretože výrobok je viac ako len ventil obsahujúci dodatočné prvky, je to kompletná sprchová hlavica (pozri aj vysvetlivky harmonizovaného systému k položke 8481).
                  Zabudovaný mechanizmus na zmenu vodnej dýzy určuje charakter výrobku ako prístroja na striekanie, rozstrekovanie alebo rozprašovanie tekutín.
                  Výrobok sa preto zatriedi do položky 8424.
               
            
                  
                              3.
                           
                           
                              Výrobok (tzv. „sprchová hlavica“) z plastu potiahnutý niklom, používaný na distribúciu vody prostredníctvom dýzy bez jednosmerného ventilu alebo mechanizmu na zmenu druhu prúdu vody.
                              Prúd vody z dýzy je regulovaný prostredníctvom kohútika, ku ktorému má byť výrobok pripojený prostredníctvom pružnej hadice.
                           
                        
               
                  3924 90 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3924 a 3924 90 00.
                  Zatriedenie do položky 8424 ako mechanický prístroj na striekanie, rozstrekovanie alebo rozprašovanie tekutiny je vylúčené, pretože výrobok neobsahuje žiadny mechanizmus na striekanie, rozstrekovanie alebo rozprašovanie tekutiny. Prúd vody z dýzy sa reguluje len prostredníctvom kohútika, ku ktorému má byť výrobok pripojený.
                  Výrobok sa preto zatriedi podľa materiálu, z ktorého je vyrobený, do kapitoly 39.
                  Zatriedenie do položky 3922 ako sanitárneho výrobku z plastu je vylúčené, pretože táto položka zahŕňa kúpacie vane, sprchy, výlevky, umývadlá, bidety, záchodové misy, sedadlá a kryty, splachovacie nádrže a podobné sanitárne výrobky z plastov, určené na pevné namontovanie na určité miesto (pozri aj vysvetlivky harmonizovaného systému k položke 3922).
                  Výrobok sa preto zatriedi do položky 3924 ako hygienická alebo toaletná potreba z plastu.